20.9.2008 Jurnalul Oficial al Uniunii Europene L 2523 REGULAMENTUL (CE) NR. 923/2008 AL COMISIEI din 12 septembrie 2008 de deschidere a unei anchete privind eventuala eludare a măsurilor antidumping instituite prin Regulamentul (CE) nr. 1174/2005 al Consiliului, astfel cum a fost modificat prin Regulamentul (CE) nr. 684/2008, asupra importurilor de transpalete manuale și de componente de bază ale acestora originare din Republica Populară Chineză, prin importuri de transpalete manuale și de componente de bază ale acestora expediate din Thailanda, indiferent dacă au fost sau nu declarate ca fiind originare din această țară, și de supunere a acestor importuri la înregistrare COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (!) (denumit în continuare „regulamentul de bază”), în special articolul 13 alineatul (3) și articolul 14 alineatele (3) și (5), întrucât: Comisia a decis din proprie inițiativă, în conformitate cu articolul 13 alineatul (3) din regulamentul de bază, să deschidă o anchetă cu privire la eventuala eludare a măsurilor antidumping instituite asupra importurilor de transpalete manuale şi de componente de bază ale acestora originare din Republica Populară Chineză. A. PRODUSUL Produsul vizat de o eventuală eludare constă în transpaletele manuale și componentele de bază ale acestora, respectiv şasiurile şși sistemele hidraulice, originare din Republica Populară Chineză, încadrate în mod normal la codurile NC ex 8427 90 00 și ex 8431 20 00. Transpaletele manuale sunt definite ca fiind cărucioare cu roţi pe care sunt instalate braţe de furcă mobile pentru manipularea paletelor, proiectate pentru a fi împinse, trase și ghidate manual, pe suprafețe netede, plane şi dure, de către un operator pedestru care acționează un braţ articulat. Transpaletele manuale sunt proiectate exclusiv pentru ridicarea unei sarcini, prin acţionarea braţului ca o pompă până la o înălțime suficientă pentru a permite transportarea acesteia, şi nu au nicio funcție sau utilizare suplimentară, cum ar fi, de exemplu, (i) deplasarea şi ridicarea sarcinilor pentru depunerea lor la o înălțime mai mare sau facilitarea stocării sarcinilor (transpalete), (ii) stivuirea paletelor una peste alta (stivuitoare), (iii) ridicarea sarcinilor la nivelul de lucru (platforme de ridicare) sau (iv) ridicarea și cântărirea sarcinilor (paletizoare cu sistem de cântărire) (denumite în continuare „produsul în cauză”). Produsul care face obiectul anchetei constă în transpaletele manuale și componentele de bază ale acestora, astfel cum sunt definite în paragraful de mai sus, expediate din Thailanda (denumite în continuare „produsul supus anchetei”), încadrate în mod normal la aceleași coduri ca și produsul în cauză. () JO L 56, 6.3.1996, p. 1. B. MĂSURILE EXISTENTE Măsurile în prezent în vigoare şi despre care se presupune că fac obiectul unei eludări sunt măsurile antidumping instituite prin Regulamentul (CE) nr. 1174/2005 (), astfel cum a fost modificat prin Regulamentul (CE) nr. 684/2008 (2). C. MOTIVELE Comisia dispune de suficiente elemente de probă prima facie, conform cărora măsurile antidumping privind importurile de transpalete manuale și de componente de bază ale acestora originare din Republica Populară Chineză sunt eludate prin operațiuni de asamblare a produsului supus anchetei în Thailanda. Elementele de probă prima facie aflate la dispoziția Comisiei sunt următoarele: — O modificare semnificativă în configurația schimburilor comerciale, implicând exporturi din Republica Populară Chineză și din Thailanda către Comunitate, a avut loc după instituirea măsurilor asupra produsului în cauză, pentru această modificare neexistând nici motivare şi nici justificare suficientă, alta decât instituirea taxei. — Această modificare în configurația schimburilor comerciale pare a rezulta din operațiunile de asamblare a transpaletelor manuale și a componentelor de bază ale acestora în Thailanda. — îÎn plus, elemente de probă indică faptul că efectele corective ale măsurilor antidumping existente asupra produsului în cauză sunt compromise, atât în ceea ce privește preţul, cât şi în ceea ce privește cantitatea. Volume semnificative de importuri ale produsului supus anchetei provenind din Thailanda par să fi înlocuit importurile produsului în cauză. În plus, suficiente elemente de probă atestă faptul că preţurile acestor importuri aflate în creştere sunt mult mai mici decât preţul neprejudiciabil stabilit în cadrul anchetei care a condus la măsurile existente. — În sfârșit, Comisia dispune de suficiente elemente de probă prima facie, conform cărora prețurile transpaletelor manuale şi ale componentelor de bază ale acestora fac obiectul unui dumping în raport cu valoarea normală stabilită anterior pentru transpaletele manuale și componentele de bază ale acestora. () JO L 189, 21.7.2005, p. 1. () JO L 192, 19.7.2008, p. 1.